Pákozd Község Önkormányzatának
Képviselő-testülete

A 2012. május 15.-én, kedden tartott nyílt rendkívüli testületi ülés
J e g y z ő k ö n y v e

Napirend:

1.	Javaslat a közbeszerzési szabályzat elfogadására
Előterjesztő: Takács János polgármester
2.	Javaslat a közbeszerzési terv módosítására
Előterjesztő: Takács János polgármester
3.	Egyebek

Határozat: 84-91/2012 (V.15.) határozatok

Határozatok: 

84/2012 (V.15.) 	Szabó Ügyvédi Iroda megbízásának jóváhagyása

85/2012 (V.15.)	Közbeszerzési szabályzat hatályon kívül helyezése

86/2012 (V.15.)	Közbeszerzési szabályzat jóváhagyása

87/2012 (V.15.)	Közbeszerzési terv módosítása

88/2012 (V.15.)	Kossuth Lajos Művelődési Ház alapító okiratának módosításának jóváhagyása

89/2012 (V.15.)	Kossuth Lajos Művelődési Ház megszüntetésére vonatkozó időpont módosítása

90/2012 (V.15.)	Kissné Vörösmarty Mária magasabb vezetői feladatainak ellátására vonatkozó magasabb vezetői megbízása visszavonására vonatkozó időpont módosítása 

91/2012 (V.15.)	Pákozd település járási besorolás kérdésében döntéshozatal

J e g y z ő k ö n y v

Készült:		Pákozd Község Önkormányzata Képviselő-testületének
			2012. május 15.-én 16 órakor kezdődő nyílt rendkívüli üléséről

Az ülés helye:		Polgármesteri Hivatal tanácsterme
			Pákozd, Hősök tere 9.

Jelen vannak:		a képviselő-testület tagjai:
Takács János polgármester
			Törzsök Erzsébet
Szabó Gábor
			Kardos Ferenc

Késik:
			Budai Viktor
Igazoltan távol: 
			Kissné Vörösmarty Mária
			Dr. Németh Attila

Tanácskozási joggal meghívottként jelen van:
			Dr. Varjú Mihály aljegyző
Jegyzőkönyvvezető:
			Gál Rita

Takács János: Köszöntötte a megjelenteket. A jelenléti ív alapján megállapítja, hogy 4 fő van jelen. Kissné Vörösmarty Mária betegsége miatt, Dr. Németh Attila munkavégzés miatt távol van. A képviselő-testület határozatképes. (Jelenléti ív csatolva.)

Javaslatot tesz a jegyzőkönyv hitelesítők személyére: Szabó Gábort és Kardos Ferencet javasolja.

A képviselő-testület 4 igen szavazattal a jegyzőkönyv hitelesítőkre tett javaslatot elfogadta.

Takács János: Napirendi pont ismert. Elfogadható-e? 

A képviselő-testület 4 igen szavazattal a napirendet elfogadta.

1. Napirend: Javaslat a közbeszerzési szabályzat elfogadására
Előterjesztő: Takács János polgármester

Takács János: A  szennyvízberuházáshoz szükséges önkormányzati önrész biztosítására 220 millió forintos hitel szükséges. Jelenleg a Fejérvíz készfizetési kezességet vállalt a hitel visszafizetésére. Elvi döntés született, hogy a Fejérvíz az önkormányzat helyébe lép a visszafizetés terén, erre szerződést kötünk. Ez az összeg a csatorna bérleti díjából lesz visszafizetve. 

Dr. Varjú Mihály: A 220 milliós hitelre írná ki az önkormányzat a közbeszerzési eljárást. 
A 2004-es közbeszerzési szabályzatot, a jogszabályváltozások miatt, szükséges hatályon kívül helyezni. A közbeszerzési eljárás során egy külső független bizottság-jogi, szakmai, pénzügyi- szempontból értékeli azt, majd a testület elé terjeszti, amely dönt majd arról, hogy melyik banktól veszi fel a 220 millió forintos hitelt. 

Kardos Ferenc: Miért nem a FEJÉRVÍZ veszi fel ezt a hitelt?

Dr. Varjú Mihály: Pákozd önkormányzatának feladata biztosítani a finanszírozás hátterét.

Szabó Gábor: A hitelfelvételről a testület már hozott döntést.

Takács János: Önálló számla lesz megnyitva a banknál, oda utalja a FEJÉRVÍZ a bérleti díj arányos részét. 

(Budai Viktor megérkezett.)

Kardos Ferenc: A FEJÉRVÍZ-nek miből lesz haszna?

Dr. Varjú Mihály: A szennyvízdíjat fizetik a lakosok.

Takács János: A FEJÉRVÍZ érdeke, hogy minél szélesebb körben nyújtson a lakosoknak szolgáltatást.

Dr. Varjú Mihály: A FEJÉRVÍZ készfizető kezesként vesz részt a projektben és a tárgyalások szerint a FEJÉRVÍZ fizeti az összeget vissza. Ez a két dolog biztosíték arra, hogy a hitel visszafizetésre kerül. A közbeszerzési eljárásra remélhetőleg több bank nyújt be ajánlatot. 

Szabó Gábor: A 220 millió része a lakás-előtakarékosságnak?

Takács János: Ehhez a konstrukcióhoz azt nem lehet felhasználni.

Szabó Gábor: Akik megkötötték az ltp-t őket értesíteni kell erről.

Takács János: A Szabó ügyvédi iroda ajánlatot tett a közbeszerzési szabályzat és a közbeszerzési eljárás lebonyolítására, 400.000 forint + ÁFA ellenében.  Más irodák a közbeszerzés összegének 1 %-ért vállalják ezt a feladatot. Az ajánlott összeg nagyon kedvező.

Dr. Varjú Mihály: Egy közbeszerzési eljárás lefolytatása 2,5-3 hónap.

Takács János: Felteszi szavazásra az ügyvédi iroda ajánlatát.

A képviselő-testület 4 igen, 1 tartózkodó szavazattal a következő határozatot hozta:
Pákozd Község Önkormányzata
Képviselő-testületének
84/2012.(V.15.) sz. határozata

Pákozd Község Önkormányzatának Képviselő-testülete megtárgyalta és tudomásul vette a Szabó Ügyvédi Iroda megbízását.

Takács János: Felteszi szavazásra a közbeszerzési szabályzat hatályon kívül helyezését.

A képviselő-testület 5 igen szavazattal a következő határozatot hozta:

Pákozd Község Önkormányzata
Képviselő-testületének
85/2012.(V.15.) sz. határozata

Pákozd Község Önkormányzatának Képviselő-testülete megtárgyalta és hatályon kívül helyezte az önkormányzat korábbi közbeszerzési szabályzatát.

Takács János: Felteszi szavazásra az előterjesztés szerinti közbeszerzési szabályzatot.

A képviselő-testület 5 igen szavazattal a következő határozatot hozta:

Pákozd Község Önkormányzata
Képviselő-testületének
86/2012.(V.15.) sz. határozata

Pákozd Község Önkormányzatának Képviselő-testülete megtárgyalta és az 1. számú melléklete szerinti tartalommal jóváhagyta Pákozd Község Önkormányzatának közbeszerzési szabályzatát.

Határidő: azonnal
Felelős: Takács János polgármester

2. Napirend: Javaslat a közbeszerzési terv módosítására
Előterjesztő: Takács János polgármester

Takács János: Az idei év közbeszerzési eljárása miatt szükséges a múlt alkalommal elfogadott közbeszerzési tervet módosítani. Felteszi szavazásra a közbeszerzési terv módosítását.

A képviselő-testület 5 igen szavazattal a következő határozatot hozta:

Pákozd Község Önkormányzata
Képviselő-testületének
87/2012.(V.15.) sz. határozata

Pákozd Község Önkormányzatának Képviselő-testülete megtárgyalta és jóváhagyta Pákozd Község Önkormányzat közbeszerzési tervének módosítását és azt az 1. sz. melléklet szerint elfogadta a közbeszerzés bonyolítására.

Határidő: folyamatos
Felelős: Takács János polgármester

3.Napirend: Egyebek

Takács János: A Művelődési Ház megszüntető okiratában Magyar Államkincstár pontosítást kér.

Dr. Varjú Mihály: Az új államháztartási törvény és annak végrehajtási rendelet alapján az ügyvéd előkészítette a Művelődési Ház megszűntetésére vonatkozó előterjesztést, így április 30. napjával megszűnt a Művelődési Ház. A módosításban nem szerepel az „egyesítéssel egybeolvadással történik” kifejezés, így az Államkincstár nem tudja bejegyezni a módosítást. Javasolja, hogy ezzel a módosítással fogadják el a Művelődési Ház megszűntetését. Ezzel nem április 30.-val, hanem május 31.-vel szűnne meg az intézmény.

Takács János: Felteszi szavazásra az alapító okirat módosítását.

A képviselő-testület 5 igen szavazattal a következő határozatot hozta:

Pákozd Község Önkormányzata
Képviselő-testületének
88/2012.(V.15.) sz. határozata

Pákozd Község Önkormányzatának Képviselő-testülete megtárgyalta és az 1. számú melléklete szerinti tartalommal jóváhagyta a Kossuth Lajos Művelődési Ház alapító okiratának módosítását.

Határidő: folyamatos
Felelős: Takács János polgármester

Takács János: Felteszi szavazásra az előterjesztés A.) határozati javaslatát.

A képviselő-testület 5 igen szavazattal a következő határozatot hozta:

Pákozd Község Önkormányzata Képviselő-testületének 89/2012.(V.15.) sz. határozata

Pákozd Község Önkormányzata Képviselőtestülete a Kossuth Lajos Művelődési Ház, mint helyi önkormányzati költségvetési szerv megszüntetése ügyében a Magyar Államkincstár Fejér Megyei Igazgatósága hiánypótló végzésében foglaltaknak eleget téve az alábbi döntéseket hozza:

I. 

Pákozd Község Önkormányzata Képviselőtestülete a Kossuth Lajos Művelődési Ház, mint helyi önkormányzati szerv megszüntetésére vonatkozó 47/2012.(III.26.) számú határozatában a megszüntetés időpontját 2012. május 31.-napjára módosítja. 

II. 

1.	A Képviselőtestület a Kossuth Lajos Művelődési Ház megszüntető okiratának kiadására vonatkozó 48/2012. (III.26.) számú határozatában a megszüntető okirat 5. pontjában az „Áht. 
11. § (1) bekezdését” az „Áht. 11. § (2) és (3) bekezdése alapján egyesítéssel: beolvadással” történő mondatrészre módosítja. 

2.	A megszüntető okirat 6. pontja címéből és 6.1. pontjából a „Képviselőtestület” törlendő. 

3.	A megszüntető okirat 7. pontjában a „2012. május 1.-jei” időpont „2012. június 1-jei” időpontra, míg 9. pontjában a „2012. április 30.” időpont „2012. május 31” időpontra módosul.

4.	A megszüntető okirat bevezetőjében a „2012. április 30.-i” hatály „2012. május 31-i” hatályra módosul. 

5.	A fenti döntésekre tekintettel a megszüntető okirat 2. pontjában a megszüntetésről rendelkező határozat száma kiegészül a „s azt módosító 80/2012.(V.15.) számú határozata” mondatrésszel. 

6.	A Képviselőtestület az 1.-5. pontban foglalt módosításokkal a megszüntető okiratot a határozat 1. számú mellékletében foglaltak szerint egységes szerkezetbe foglalja. 

III.

A Képviselőtestület felkéri a polgármestert, hogy a Magyar Államkincstár Fejér Megyei Igazgatósága hiánypótló végzésében foglaltaknak jelen határozat kivonat s a megszüntető okirat továbbá valamennyi kapcsolódó okirat megküldésével tegyen eleget. 

Felelős:		Takács János
			polgármester

Határidő:	azonnal 

Takács János: Felteszi szavazásra az előterjesztés B.) határozati javaslatát.

A képviselő-testület 5 igen szavazattal a következő határozatot hozta:

Pákozd Község Önkormányzata 
Képviselő-testületének 
90/2012.(V.15.) sz. határozata

Pákozd Község Önkormányzata Képviselőtestülete Kissné Vörösmarty Mária Asszony Kossuth Lajos Művelődési Ház magasabb vezetői feladatainak ellátására vonatkozó magasabb vezetői megbízása visszavonására vonatkozó 49/2012. (III.26.) számú határozatában a 2012. április 30. időpontot 2012. május 31-i időpontra módosítja. 

Takács János: A járások kialakításával kapcsolatosan a Kormányhivatal megkereste a települést, hogy mely járáshoz szeretne Pákozd tartozni. A testülettől végleges állásfoglalást várnak.

Dr. Varjú Mihály: A kérdés az, hogy a település a fehérvári vagy a gárdonyi járáshoz szeretne-e tartozni.

Takács János: A tókörnyéki települések egy egységet kívánnak alkotni. Az iskola társulás Gárdonnyal van, ha nem a gárdonyi járáshoz tartoznak, akkor ez a társulás nem biztos, hogy fenntartható. Csak a társuláson keresztül tudják biztosítani azt, hogy egy évfolyamon belül 2 osztályt fent tudnak tartani.

Szabó Gábor: Mennyit kell a lakosoknak az ügyek után járni? 

Takács János: A gárdonyi járás 9 települést foglalna magába, mint jelenleg a Kistérség.

Dr. Varjú Mihály: Sok feladat marad helyben a településen.

Budai Viktor: A körjegyzőség Sukorón hogyan alakul?

Dr. Varjú Mihály: Még nem tudni.

Takács János: 2013-tól kell az új felállásnak működni, a körjegyzőségről Sukorónak 6 hónappal január előtt kell dönteni. Felteszi szavazásra a Gárdonyi járáshoz való csatlakozást.
A képviselő-testület 5 igen szavazattal a következő határozatot hozta:

Pákozd Község Önkormányzata
Képviselő-testületének
91/2012.(V.15) sz. határozata

Pákozd Község Önkormányzata Képviselő-testülete megtárgyalta a település járási besorolásának kérdését és úgy döntött, hogy kezdeményezi, Pákozd település a leendő Gárdonyi járáshoz tartozzon.

Határidő: azonnali
Felelős: Takács János polgármester

Dr. Varjú Mihály: Jelzi a képviselőknek, hogy a településen nagyon sok a kóbor eb, melyeket szükséges összeírni.

Egyéb napirendi pont nem lévén, Takács János polgármester a nyílt ülést bezárja.

k.m.f.

……………………………..
Takács János
polgármester
	……………………………..
Dr. Varjú Mihály
aljegyző	
……………………………..
Szabó Gábor
települési képviselő,
mint hitelesítő	……………………………..
Kardos Ferenc
települési képviselő,
mint hitelesítő